王雲鳳
参考资料

↑  （明）张朝瑞. . 《续修四库全书》史部第828册.
↑  鲁小俊，江俊伟著. . 武汉：武汉大学出版社. 2009. ISBN 978-7-307-07043-1.
↑  俞汝楫《禮部志稿·卷四十三》：歷官表 祠祭司郎中 王雲鳳，字籍見員外下。歷副都御史。言行見《名臣録》。
↑  《大明武宗毅皇帝实录卷之一百四十二》：正德十一年冬十月，右佥都御史王云凤卒。云凤字应诏，山西和顺县人。成化甲辰进士，授礼部主客司主事，迁祠祭司员外、郎中，副使杨茂元言事获罪，上疏救之，又奏太监李广恣不法，乞正典刑。会 郊祀，云凤骑而入坛，遂得罪，谪陕州知州。广败，乃升陕西提学副使，条约甚严，再升山东按察使，亦以严明称。母丧去官，逆瑾罗织罚米千馀石，家遂县罄。张綵为吏部，言于瑾，擢云凤国子祭酒，司务孙璁者，瑾女弟之夫也，亦恬瑾势，云凤尝与往还，璁后为瑾所疏，以病免归，云凤不知也，复郊饯之，瑾语人曰：孙总何人也，士大夫至往饯之，云凤祭酒亦可尔邪。遂改南京通政，寻谢病归。复起为右佥都御史巡抚宣府，在任仅两逾月，凡上数十疏，如建储及免调边军，皆及之。会父丧去官，至是卒。云凤好奇立异，锐于取名，然中实靡定，为节不忠，人多薄之。
↑  《山西通志》·《虎谷先生墓誌銘》：呜呼虎谷先生有作人化俗之文有禁暴戡乱之武有因时明礼之才有援古修乐之具其提学關中时楠为所造士亲见仪范身奉教约虽使顏孟设科无以过之当其志固欲使天下人各得其所也及楠为修撰时尝同河内何粹夫谒先生因讲马陵注不合何子少先生而先生后当转官首让何子于朝堂其志固欲使天下贤皆尽其用也呜呼先生古睿圣之徒乃今已矣将天下不欲斯人之有知乎呜呼痛哉先生年十九歲成化癸卯乡举明年甲辰举进士丁未除礼部主客司主事即清忠效官独立不惧无故足不蹑公门不赴无名饮晏或谤其矫激乆亦自息时宪宗弗豫礼部沿旧举醮先生言于部尚书周公洪谋曰祈祷固臣子至情第行佛老于宫非礼若为坛于南郊隙地大臣率属祷于天三日可乃不克用弘治庚戌土鲁番贡狮子先生商于司郎中欲却之不从遂䄂藁以见于部侍郎周公经尚书耿公裕皆然之司郎中怒乃又婉转与语疏入得允天下传为盛事辛亥升祠祭司员外郎乙卯部尚书倪公岳因灾异倡府部院官疏弊政用先生四事草一惩邪慝二禁给度三停减斋醮四设处宗室言甚剀切丙辰升郎中他日倪公默语先生曰朝廷必欲度僧奈何先生曰当力争之曰势已成矣可奈何先生乃疏列千馀言三上皆不报僧道通中贵者谋欲普度撼以危语先生不动乆之㫖下度僧不多而逃军囚犯不与时人皆喜其有囘天之力时太监李广与壽寧侯表裏通恶怨彻中外人莫敢言先生乃又独上疏乞斩广泄神人愤以弭灾变广怒令道士设醮咒死术以舒恨亦不验乃令校尉数伺先生出入十二月朔圣驾郊天看牲囘诬以驾后骑马下锦衣衛狱先生被罪从容有诗题狱壁蓋充养有道见危授命者如此戊午三月谪知河南陝州命下怡然就道比至问民疾苦兴利祛害惟恐后州城高阜井深二百尺民艰于水乃劝富僧通唐人长孙操广济渠水入城民皆踊跃日受百状皆与别白匹夫匹妇得言其情口讯手判仍应他务人以为有刘穆之风沈姓兄弟因瓮争讼买瓮遗之兄弟感谢属邑灵宝有诬民杀夫有其妻者邑吏鍛鍊成狱先生察得其情并其妻皆出之尚书许公进之侄犯法亦治如律许公称为眞君子谢其相信之深雨雹伤禾乃单骑遍勘村落穿林入谷晚宿民舍自出米菜食之里老亦自裹糗粮以从每催徵严令禁派里老不敢求索乃有势豪谋利病穷民者则痛治之以戒衆而又表贤者之闾讲程朱之学毁僧尼寺以正风俗拆太山庙以给学田于是士民翕怀服膺拟诸古循良吏己未冬朝觐南京科道官上疏言先生及布政司周瑍等经术气节抚字锄强才行政优不凡欲照天顺四年例赐衣服楮币宴于礼部不果行十月李广因先生劾奏渐疎于上惧诛饮毒死吏部员外郎张綵及鸿胪寺丞俞琳编修刘瑞御史张天衢皆上疏乞穷李广卖官鬻爵之弊奬先生之犯顏敢谏以慰人心閱月乃升陝西按察司佥事奉勅提督学校道过陝州父老拥舆号泣如别慈母自卯至巳始获出郭至则教人先德行后文艺锄刁恶拔信善崇正学毁淫祠学政肃清三秦风动豪杰之士莫不兴起辛酉升副使奉勅整饬洮河岷州边备州杂夷俗颇乖礼法乃申孝弟革宿弊所按部赃官汚吏有望风而逋者军法严明边卒悦畏西烽不警其条疏八事并禁约三十馀事皆可常行甲子考绩都御史杨先生用寧及御史季春交荐其贤乃复改提学關中士子相贺曰王先生复来后学得依归矣于是士子益自策励甚至有骈肩接踵向往于道駸駸乎复汉之旧者矣是时尚书马公文升柄铨衡因马仪之士为憾有磨气之说先生闻而作神剑诗以晓之正德丁卯升山东按察使關防凛然不敢犯虽同僚有事乖理法者亦必曰愼勿使先生知衆叹服曰王公非今之按察也即羣吏之贤否博询讼者密记之以行奬责一时畏若神明时刘瑾专横因前官事陰使校尉至山东缉访一无刺举事因以寝八月丁母夫人忧归明年吏部尚书张公綵欲起复先生乃上书力止之己巳服阕升国子监祭酒先生始被命欲坚辞有友遗书言执政者诵太祖寰中士夫不为君用者当杀身灭家语于是先生父大司徒公曰吾老矣汝置我何处死乎不得已收拾平生诗文付门生周朝著藏之泣而就道至无所馈瑾怒欲重以祸竟不能得而罢时国学教废先生朝夕讲说约束大严诽谤四出値瑾苛时人皆危之先生不为动六馆士子卒感服先生欲更六堂名曰主敬穷理修身修道教诸生读小学以上逹瑾闻怒曰王云凤乱成法欲代邢死耶先生以道不行怏怏求去会瑾下狱遂上疏乞致仕时相有忌先生者乃改南京通政司右通政先生复上疏陈乞准囘原籍养病壬申御史杨邦珍通政使丁公凤都御史石先生邦秀交赞其贤上命巡抚宣府地方先生上疏以疾辞不允乃上杨太宰书稿传京师人争録诵先生再欲辞去尚书公迫之行不获已奉勅之鎭豪猾乆揽粮草者闻风遁迹至便宜从事将官犯法依律重轻罚米至万馀石用足军食先生号令严明法度整肃自㕘将以下颐指气使莫或敢喘息练习军士率有纪律日戒谕防衛如贼在敌畏不敢轻入北门鎖钥时论归之两閱月丁父尚书公喪归将士遮道感泣有馈以香帛者不受乙亥二月服阕八月除职如故清理浙江盐法先生上疏乞致仕疏入不允且促使供职先生复上疏推让贤能恳乞致仕上不允准养病病痊起用先生曰吾志遂矣先生生而神气清彻举止端重异羣儿年十一歲与乡人立适妓女过拜不答同舍生或借其扇潜与妓女赴人宴先生知之后以扇还掷之地下至或截其䄂同舍生惭取他扇偿之少年趋向之正既异流俗如此长益刻苦自厉穎悟出羣六经百家言一诵輒不忘文章顷刻立就二十登进士相识以花红迎贺却之曰恶用是炫耀为哉衆叹其不可及观户部山东司政时广东陈白沙陝西薛先生显思负重名及门者尊之若程朱先生闻其言论评之人以为允先生负经济之学以尧舜君民为心天下想见风采累辞不出人以道未大行为恨天资豪迈状貌魁异智识卓越器度宏远博学力行以圣贤为标的居无惰容自少至老如一日常曰一息不敬便与天道不相似理明义精视国家民生利害痛切于身遇事敢为机动矢发无碍一有弛张上下向应虽权力弗能龃龉临死生祸福之际有定见不苟趋避守官清介人不敢干以私歷仕三十年治行可采旌擢之典独后于人时论称屈恬不动念拜官力辞再三乃已一不得志即奉身而退人以进退合义为称尤笃孝友执亲喪勺水三日不入口卧苫枕块哀毁骨立妻妾不同寝处有父在一衣不私制一钱不私蓄人以为难自负奬拔善类始终不渝嫉恶甚严不少假贷家居屡空茹蔬衣敝恬然自乐门庭内外斩斩五尺童子非禀白招呼不敢入宜人李氏正顺庄谨先生相敬如賓邑宰有贪酷者不时戒谕里人困苦恒注意区处之或诬罪至死力为白于官得出后学执经问难语之谆谆忘倦与人接貌庄气和言与心孚可畏而亲谈当世事至纲纪不振则感慨泣下及奸臣贪官怒气勃然须髮亦奋有搏击之状忧国之诚老而弥笃或杖竹于门跨驴于野不改布衣时行农夫见者叹息曰此人入朝天下受福然不理于谗佞之口乃信于愚朴之民天理在人心有不可得而泯灭者如此于书无所不读尤邃性理之言书法眞草隶篆自成一家端劲如其为人四方人多求之文有气力不假雕刻纂仿而出入古格滔滔不竭诗赋亦清奇古雅所著书有小学章句博趣斋稿四书私记若干卷先生为学守敬义事君秉忠诚功业树中外声名满朝野道德文章政事皆可拟之古人云先生讳云凤字应韶世居山西和顺之虎谷因号焉父讳佐南京户部尚书母马氏诰封淑人感奇梦生先生生于成化元年乙酉七月二十五日戌时卒于正德十三年七月二十二日亥时配李氏诰封安人女四一适同邑监生周孟霄男周守约一适榆次寇都御史天敘男寇阳一适太原陝西佥事阎铎男阎徵甫一尚幼铭曰呜呼虎谷先生志欲行道于天下而位未会当非时耶然亦少有试矣由今言之又不可谓不试也呜呼虎谷先生。